เรื่องร้องเรียน: รบกวนเคลียทางเท้าหน่อยค่ะ   ตรงนี้เป็นทางเท้า เเละคนยืนรอรถเมล์  เเต่ร้านค้าขายผัก  กลับบอกว่ายืนรอรถเกะกะ ทั้งที่เค้าขายตรงทางเท้า
การดำเนินการของเจ้าหน้าที่: สำนักงานเขตบางนา ได้มอบหมายฝ่ายเทศกิจจัดเจ้าหน้าที่ตรวจสอบกรณีที่ประชาชนร้องเรียนผ่านช่องทาง Application Traffy Foundue   ขอเรียนให้ทราบว่า บริเวณดังกล่าวเป็นพื้นที่จุดทำการค้าที่ได้รับอนุญาตตามประกาศกรุงเทพมหานคร โดยเจ้าหน้าที่ได้จัดระเบียบหาบเร่-แผงลอยมิให้ตั้งวางสินค้าหรืออุปกรณ์เกินที่สำนักงานเขตบางนาได้กำหนดไว้ และได้ทำความเข้าใจกับผู้ค้าเรื่องสิทธิของประชาชนที่ใช้ทางเท้าซึ่งเป็นทางเท้าที่กรุงเทพมหานครทำขึ้นเพื่ออำนวยความสะดวกแก่ประชาชนเป็นหลักมิใช่จะทำการค้าแบบตามใจต้องปฎิบัติตามหลักเกณฑ์กรุงเทพมหานครกำหนด ทั้งนี้จักได้จัดเจ้าหน้าที่ตรวจตรากวดขันอย่างต่อเนื่องหากพบว่ามีการฝ่าฝืนจะดำเนินการตามขั้นตอนของกฎหมายต่อไป ทั้งนี้ต้องกราบขอภัยประชาชนที่ไม่ได้รับความสะดวกและขอขอบคุณผู้แจ้งที่ได้นำเสนอข้อมูลมาทางสำนักเขตบางนา.
ความเห็นของผู้แจ้ง: ขอขอบคุณเจ้าหน้าที่ ที่ดำเนิรเรื่องได้ไวมาก   เเต่ทุกอย่างที่เกิดขึ้น เกิดจากความเห็นเเก่ตัวของเเม่ค้า ที่ไม่เอื้อเฟื้อเผื่อเเผ่ทั้งที่ตอนนั้นก็ฝนตก  เเถมยังเอาเก้าอี้มาวางดัน เเละยังบอกว่าให้ถอยหน่อยจะทำงาน  ทั้งที่ตรงนั้นคือทางเท้า พยายามทำความเข้าใจ ว่าคนเราเติบโตมาในสังคมที่ต่างกัน    เรื่องจิตสำนึกที่ดีคงอาจสอนไม่ได้  แต่ในส่วนของเจ้าหนี้ ต้องขอขอบพระคุณมากๆๆค่ะ
พื้นที่: แขวงบางนาใต้ เขตบางนา กรุงเทพมหานคร